Pablo Picasso
Pablo Picasso (25 de octobre 1881 – 8 de april 1973) es generalmente reguardate como le artista le plus magne del seculo XX, e esseva le co-fundator de cubismo. In 1908, ille pingeva le prime vermente moderne pictura, Les Damoiselles d'Avignon. In 1937 ille pingeva (multo famosemente) le saturation bombardamento de Guernica.

Nascite in Espania in 1881, Picasso esseva un artista talentose de un etate juvene. Su patre, un pictor e maestro d'arte, renunciava se le pictura pro inseniar melior le pictura in su filio. Picasso attendeva varie scholas de arte, e alora moveva se a Paris.

In su periodo blau de 1901 a 1904, post le suicido de un amico, Picasso pingeva picturas melancholic in tintas de azur e verde. In su periodo rosee, de 1905 a 1906, ille pingeva picturas plus allegre del arlequines del circo. In 1907, ille incontrava Georges Braque, e pingeva "Les Damoiselles d'Avignon", un pictura rubie, persica e negro de cinque feminas nude, inspirate per Henri Matisse e Arte African. Iste pictura ntm essentialmente le nascentia de cubismo, le prime movimento de arte moderne.

Cubismo analytic esseva le forma prime de cubismo, de 1909 a 1912. Formas tridimensional es dividite a in formas bidimensional, in loco de monstrar un situation de alcun angulo certe. De 1912 a 1914, cubistas experimentava con collage, disveloppar cubismo synthetic. Cubismo synthetic finiva con le guerra. Braque vadeva combatter, e le stilo de Picasso deveniva plus figurative.

In 1918, Picasso maritava un dansatrice, e moveva a circulos social plus alte. In le prime medietate del decennio 1920, ille habeva un periodo de classicismo, ben que ille retornava a cubismo de tempore in tempore. Picasso deveniva multo popular. Picasso odiava fama, e, credente que su creativitate esseva supprimite per lo, tornava a sculptura, e produceva assemblages temate super guitarras.

Circa iste tempore, in 1927, ille incontrava Marie-Thérèse Walter, un puera de 17 annos, e se inamorava de la. De alora usque 1935, Picasso faceva un serie de picturas e sculpturas visionari, alcunes de que influenciate per surrealismo. In 1935, quando Marie-Thérèse deveniva gravide e su marita le divorciava, ille
depingeva tauros menaciante o moriente. In 1936, ille incontrava photographo Dora Maar, con qui ille plus tarde habeva un amoretto.

In le estate de 1937, le mundo apprendeva que Guernica, le capital cultural e urba le plus vetule in le pais basc, habeva essite bombardate a pulvere per le Nazis. Picasso habeva essite previemente invitate per le governamento espaniol facer un pictura mural pro le Exposition Mundial de Paris, e quando Picasso audiva de Guernica, ille abandonava su planos original, e laborava sur un depiction monumental del horrores de guerra in Guernica, que es ora forsan su pictura le plus famose. Dora photographava Guernica (le pictura) a varie grados de completion. Picasso diceva que Guernica non devenirea proprietate espaniol usque le fin de fascismo in Espania, e illo se moveva a Madrid solo in 1981. Anque in 1937, ille faceva un serie adulate appellate Feminas Lacrimante, de facies fragmentate, e multicolor.

Post le Secunde Guerra Mundial, Picasso se inrollava in le Partito Communista Francese, e deveniva un activista in le movimento de pace international. A transverso del decennio 1950, ille creava interpretationes libere del picturas del maestros antique, possibilemente evitar classification, como le gente ganiava plus e plus interesse in su vita private. Ille anque creava picturas in le stilo de infantes, con lineas vacillante e areas de tela blanc. In le decennio 1960, ille pingava de nove con un palato limitate: iste vice de verde, negre e blanc, e creava un sculptura grande in Chicago, US.

Pablo Picasso moriva in 1973, con 91 annos.

Vide etiam 
 artista
 cubismo
 arte moderne
 arte

Weblinks 
 Art Gallery - Pablo Picasso
 Pablo Picasso: A Virtual Art Gallery 
 Exhibitions and Information

Gente espaniol
Artistas